Ufridi neru

L' Ufridi neru (o Ofride neru) (Ophrys incubacea) hè un fiori chì faci parti di a famiglia di l'orchidaceae. L' Ufridi neru fiurisci d'aprili o di maghju. Hè prisenti in i paesi di l'area euru-mediterrania, è u so ariali si stendi da u Portugallu sin'à l'Albania. Hè prisenti in Corsica, in Sicilia è in Sardegna. L'ufridi neru si trova in i prata, in arba, sin'à 1000 metri. 'Ssu fiori hè cunsidaratu com'è raru à u liveddu europeu.

L'ufridi neru hè altu 20-50 cm. U picciolu hè drittu. U culori di i sepali hè verdi chjaru. U fiori si cumponi di trè sepali, di petali è di un labeddu. I sepali sò verdi è i petali sò verdi-giaddicci o ancu bruni. U labeddu hè brunu scuru. Hè abbastanza largu, viddutosu o ancu pilosu. U labeddu hà ancu una tacca carattaristica grisgiu-turchiniccia, chì hà a forma di un'acca. 

Biolugia

L'ufridi neru hè una pianta vivaci chì fiurisci di branu. A so riproduzioni hè par u più assicurata da l'insetti inamacatori, in particulari l'abbi sulitarii. I fiora di l'ufridi neru emettenu i feromoni chì imitani quiddi di i femini d'abbi, attirendu cusì i masci chì provani à accuppià si incun eddi. Eppuri, à u mumentu di 'ssu tentativu, l'insetti s'incaricheghjani invuluntariamenti di l'amacu di l'orchidea, assicurendu cusì a so impullinazioni. 

Ripartizioni
L' Ufridi neru hè prisenti in i paesi di l'areali euru-mediterrania, è u so righjonu si stendi da u Portugallu sin'à l'Albania. Hè prisenti in Corsica, in Sicilia è in Sardegna. L'ufridi neru si trova in i prata, in arba, sin'à 1000 metri. 'Ssu fiori hè cunsidaratu com'è raru à u liveddu europeu.

 In Corsica 
L'ufridi neru hè prisenti in Corsica. Jeanmonod & Gamisans (2013). Hè un fiori cumunu da u liveddu di u mari insin'à 1000 metri. Si trova à spessu in i prata o in a machja. Fiurisci d'aprili. Accadi di i volti ch'eddu ci fussi una culonia impurtanta d'ufridi neri.

Tassonumia

L'ufridi neru hè statu discrittu per a prima volta da u botanistu francese Jean-Baptiste de Lamarck in u 1799. Appartene à u generu Ophrys, chì ragruppa numarosi spezii d'orchidei tarranei. Parechji sinonimi di Ophrys incubacea sò:
 Ophrys sphegodes atrata
 Ophrys atrata

 Cunsirvazioni
L'ufridi neru hè cunsidaratu cum'è una spezia vulnerabili par causa di a distruzzioni di u so ambienti naturali. L'attività umani, tali l'urbanisazioni, l'agricultura intensiva è u sviluppu turisticu, anu caghjunatu una calata significativa di i so pupulazioni. I misuri di cunsirvazioni sò necessarii par pruteghja 'ssa spezia, in particulari a prisirvazioni di i so ambienti naturali è a sensibilisazioni di u publicu à a so impurtanza eculogica. 

Com'è tutti l'urchidei, l'ufridi neru hè prutettu da a cunvinzioni internaziunali di Washington (CITES) chì intardisci u cummerciu di i spezii di fauna è di flora minacciati di sparizioni.

 Rifarenzi 
 Gamisans, J.  & Jeanmonod, J. (1993) Catalogu di i pianti vascularii di Corsica - Catalogue des plantes vasculaires de la Corse, Consirvatoriu è giardinu botanicu di a cità di Geneva
 Jeanmonod D. & Gamisans J. (2013) Flora Corsica (2 ed), Edisud.

Note

Altri prugetti
 20px|link= Ophrys incubacea annantu à Wikimedia Commons.

Categoria:Orchidaceae
Categoria:Flora di Corsica